My tuisbaan | Die Pienk Zuit
Dit het ‘n besoek aan my tuisbaan oor die naweek gekos om my sethou weer nader aan reg te kry. Dit gaan alles oor die ritme van die terugswaai het die plaaslike Pro my geleer.
18de setperk (a.k.a. Brown)
As jy wonder waar die gras is, die plaaslike skool se skoollied bevat nie verniet die woorde “in ons aangename droë Karooooooooo” nie. Die skoonveld is ‘n strook waar die bossies en graspolle skoon geskraap is, en die setperke is sand en olie wat gemeng en vas gestamp is. Die setperk word weer glad gevee na elke groep klaar geset is, gereed vir die volgende groep (die vee-apparaat kan in die voorgrond van die 2de foto gesien word). Elke speler dra ‘n stukkie plastiekgras (astro-turf) saam, en as jy in die skoonveld lê kan jy jou bal daarop plaas. Uit die rof moet jy jou bal speel soos hy lê, en ongelukkig lê hy meestal reg onder, of binne-in, ‘n bos of graspol. Verder werk dit maar soos gholf op enige “gewone” grasbaan.
Dis nie net in die aangename droë Karoo, tussen koppies op die vlak, waar die somerson ons bak, waar daar so gholf gespeel word nie. Daar is ‘n jaarlikse World Sand Golf Championship in Abu Dhabi, op ‘n soortgelyke baan. Hier is ‘n paar foto’s van die 2005 weergawe (sien www.worldsandgolf.com):
Miguel Angel Jiminez tussen die palms.
Colin Montgomerie speel uit die rof.
Diana Luna dra haar stukkie skoonveld saam met haar.
7 Responses to “My tuisbaan”
Mei 2, 2007 at 12:17
ek neem aan jy’s dan seker dodelik uit ‘n bunker uit
Mei 2, 2007 at 12:25
Mens sou so dink… Maar my swaertjie, wat daar leer gholf speel het, is banger vir ‘n bunker as vir ‘n pofadder.
Mei 2, 2007 at 17:04
Ek het al eendag op n soortgelyke baan gespeel. Die ding in my sak wat ek die minste gebruik het was die stukkie skoonveld… My bal was meestal skoonveld in die rof.
Mei 3, 2007 at 9:35
…en waar op dees dorre aarde is hierdie baan?
Mei 3, 2007 at 9:39
In die aangename droë Karooooooooooo. Naby Zinkplaat se Niemandsland.
Naweekpret « Die Pienk Zuit Says:
Junie 26, 2007 at 11:57
[…] is weer Williston se jaarlikse gholf- en jagnaweek. Vrydag word springbokke gejag, Saterdag word voëltjies gejag, en tussenin word stories vertel, gekeuier en ge-eet tot die punt van peulnael. Met my […]
Clayssportszone9434$anchor$basketball Betting,final Four,final Four Betting,final Four Gambling,final Four Sports Book,final Four Sportsbook,march Madness,march Madness Betting,march Madness Gambling,march Madness Sports Book,march Madness Sportsbook,ncaa Says:
Maart 12, 2008 at 5:37
Clayssportszone9434$anchor$basketball Betting,final Four,final Four Betting,final Four Gambling,final Four Sports Book,final Four Sportsbook,march Madness,march Madness Betting,march Madness Gambling,march Madness Sports Book,march Madness Sportsbook…
Clayssportszone9434$anchor$basketball Betting,final Four,final Four Betting,final Four Gambling,final Four Sports Book,final Four Sportsbook,march Madness,march Madness Betting,march Madness Gambling,march Madness Sports Book,march Madness Sportsbook,n…
Mei 2, 2007 at 12:09